**MØTEINNKALLING**

**Løpenr.**: 543/18

**Saknr.**: 18/66-3

**Ark.nr.**: U01SAKSARKIV

**Saksbeh**: Kjetil Helstad

**Dato**: 19.01.2018

**Til**: **Medlemmer og observatører i Nordnorsk Petroleumsråd**

**gjelder**:

**DAGSORDEN OG SAKSPAPIRER - RÅDSMØTE I NORDNORSK PETROLEUMSRÅD 1.FEBRUAR 2018**

**Møtested**: Fylkeshuset i Tromsø, Fylkesrådssalen 5.etg.

**Dato**: 1.februar 2018

**Program:**

11.00-12.00 Årsmøte Nordnorsk Petroleumsråd

12.00-12.30 Lunsj, (starter når Årsmøtet er ferdig), til møterommet

12.30-15.00 Rådsmøte Nordnorsk Petroleumsråd

**Saksliste**

**Sak 01-2018** Godkjenning av innkalling og dagsorden

**Sak 02-2018** Godkjenning av referat fra rådsmøte i 10.03.2017

**Sak 03-2018** Evaluering / Oppsummering Studietur Paris og Brussel 26.-28.september. 2017

**Sak 04-2018** Xplore North under ONS2018 - Orientering

**Sak 05-2018** Hva skjer på Nordnorsk sokkel i 2018

**Sak 06-2018** Forvaltningsplan for Barentshavet og Lofoten – oppdatering

**Sak 07-2018** Møteplan 2018

**Sak 08-2018** Avslutning prosjekt Rammebetingelser for petroleumsnæringen, støttet av fylkeskommunen i 2015.

**Sak 09-2018** Eventuelt

**Sak 10-2018** Luftehullet

**Vedlegg:**

* Referat Rådsmøte 10.03.2017, 17/5286-4.
* Studietur Nordnorsk petroleumsråd 26.-28. september 2017 til Paris og Brussel rapport/oppsummering.
* Referat/oppsummering fra kort møte blant deltakere på studieturen -aktuelle tema som kan tas opp og tidspunkt for nytt møte, 17/5286-7.

**Saksliste**

**Sak 01-2018 Godkjenning av innkalling og dagsorden**

Invitasjon sendt som kalenderinvitasjon 7.november 2017 og invitasjon pr epost 4.januar 2018.

**Forslag til vedtak:**

*Innkalling og dagsorden til rådsmøte 1.februar godkjennes*

**Sak 02-2018 Godkjenning av referat fra møte i 10.03.2017**

**Forslag til vedtak:**

*Referat fra møte i Nordnorsk Petroleumsråd 10.03.2017 i Tromsø godkjennes*

**Sak 03-2018 Evaluering / Oppsummering Studietur Paris og Brussel 26.-28.september 2017**

I tråd med vedtatt møteplan for 2017 for Nordnorsk Petroleumsråd ble det gjennomført studietur til Paris og Brussel 26.-28.september 2017. Gjennomgående tema var betydningen Norges har som gassleverandør til Europa i dag og fremover.

14 personer deltok på turen og under er en kort oversikt. Rapport/oppsummering vedlagt.

Tirsdag 26.september:

* Ankomst Paris og felles middag på kvelden.

Onsdag 27.september:

* Møte med Norges Ambassadør til Frankrike og hvor tema var forholdet mellom Frankrike og Norge og petroleums rolle/betydning fremover.
* Representanter fra International Energy Agency (IEA) orienterte om *Market Report Series Oil 2017, Oil Market Update og World Energy Outlook 2017*
* Tog Paris – Brussel, og felles middag i Brussel - Statoil vert.

Torsdag 28.september

* Kort møte blant medlemmene i NNP. Tema: Aktuelle saker å ta opp fremover, erfaringer fra studieturen så langt og tidspunkt for neste møte.
* Møte med representanter fra J Statoil EU Affairs Office – EU skal ha karbon fri energiforsyning fra 2050, men befolkning må ha tilgang til energi frem til da. Norge viktig gassleverandør til EU
* Møte med Europaparlamentariker Jørn Dohrman – Norge viktig samarbeidspartner for EU og besøk viktig, men trenger ikke være enig. Norge viktig gassleverandør til EU.
* Heimreise

**Forslag til vedtak:**

*Evaluering / Oppsummering av* *Nordnorsk Petroleumsråds studietur til Paris og Brussel 26.-28. september tas til orientering*

**Sak 04-2018 Xplore North under ONS2018 – Orientering**

Leder for styringsgruppa for prosjektet Kjell Giæver og Natalie R. Lorentsen, Vican Group AS som er engasjert som prosjektleder orienterer

* Prosess
* Utforming av standen
* Rekruttering av utstillere
* Frokostseminar – tema?
* Navn på standen Xplore North og/eller Nord-Norge?

Det bes om tilbakemelding / innspill på gjennomføring av Xplore North.

**Forslag til vedtak:**

*Nordnorsk Petroleumsråd tar informasjon om Xplore North 2018 fra leder i styringsgruppa Kjell Giæver og Natalie R. Lorentsen som er prosjektleder for satsingen til orientering.*

**Sak 05-2018 Hva skjer på Nordnorsk sokkel i 2018,**

* Hva skjer på nordnorsk sokkel 2018 - v/regionssjef Geir Seljeseth, Norsk Olje og Gass
* Johan Castberg (PUD), Asta Hansteen og Omlastningsterminal Veidnes – status og muligheter, v/prosjektleder DPN ON Nordområdeprosjektet Ørjan Birkeland, Statoil.
* Goliat – status og muligheter v/ kommunikasjonsdirektør Andreas Wulf, ENI Norge

**Forslag til vedtak:**

*Nordnorsk Petroleumsråd tar innleggene om nordnorsk sokkel til orientering.*

**Sak 06-2018 Forvaltningsplan for Barentshavet og havområdene utenfor Lofoten – status for revidering** v/seniorrådgiver Cecilie H. von Quillfeldt, Polarinstituttet.

Informasjon om hva forvaltningsplanene er, status for arbeid med revidering og veien videre – hvem gjør hva.

Informasjon er her [www.havforum.no](http://www.havforum.no).

**Forslag til vedtak:**

*Nordnorsk Petroleumsråd tar informasjon om status for arbeid med revidering av Forvaltningsplan for Barentshavet og havområdene utenfor Lofoten til orientering.*

**Sak 07-2018 Møteplan Nordnorsk Petroleumsråd 2018**

Følgende møteplan for Nordnorsk Petroleumsråd 2018 foreslås:

* Årsmøte og Rådsmøte 1.februar 2018 i Tromsø.
* Sandnessjøen formiddagen 5. juni, i forkant av [www.offshorenordland.no](http://www.offshorenordland.no/), 5-6/6-18.
* Stavanger under ONS 27.-30.
* Tromsø 1. november.

**Forslag til vedtak:**

*Forslag til møteplan for Nordnorsk Petroleumsråd 2018 vedtas.*

**Sak 08-2018 Avslutning prosjekt Rammebetingelser for petroleumsnæringen**

Norge er kjent for å være et av landene med mest stabile rammebetingelsene for petroleumsnæringen. Dette har bidratt til å gjøre norsk sokkel attraktiv til tross for et relativt høyt kostnads- og skattenivå.

Nordnorsk Petroleumsråd etablerte i 2014 et prosjekt hvor målsettingen var å se på muligheter for å endre rammebetingelsene på nordnorsk sokkel for å stimulere til økning av letevirksomhet og investeringslyst. Man ønsket å se på hvordan dette ble gjort knyttet til Snøhvit som eksempel på enkeltprosjekter, men også muligheter for generelle ordninger for hele nordnorsk sokkel. En del av prosjektet var å undersøke hvordan nasjonale rammebetingelser brukes som verktøy i andre land for å stimulere til økt virksomhet i næringen. NNP dro i forbindelse med prosjektet på studietur til Aberdeen for å lære om rammebetingelser på britisk sokkel i 2015.

Prosjektet ble finansiert med NOK 150.000,- fra hver av de tre fylkeskommunene. Av disse midlene ble NOK 69.467,- brukt på studieturen.

I tiden etter studieturen ble det planlagt et seminar med ulike ressurspersoner for å bidra til ytterligere kunnskapstilfang til prosjektet. Dette ble av praktiske årsaker utsatt flere ganger, og er ikke gjennomført.

De siste to årene er det mye som har endret seg. Oljeprisfallet, sammen med en noe endret politisk dagsorden, har gjort at prosjektet ikke er like relevant i dag. På grunn av tidsfrister knyttet til tilsagnene fra fylkeskommunene må det nå tas en beslutning på om prosjektet skal avsluttes eller ikke.

Det foreslås at prosjektet avsluttes og at påløpte kostnader i prosjektet belastes Nordnorsk Petroleumsråds budsjett for 2018.

**Forslag til vedtak**

*Nordnorsk Petroleumsråd avslutter prosjektet «Rammebetingelser på Nordnorsk Sokkel». Påløpte kostnader belastes på petroleumsrådets budsjett 2018, post «Prosjektarbeid».*

**Sak 09-2018 Eventuelt**

**Sak 10-2018 Luftehullet**